paragraph_text: Snačići (Svačići, Svadčići), hrvatski plemićki rod koji se spominje u Pacti conventi kao dio saveza "dvanaest plemena Kraljevine Hrvatske". Imali su matične posjede na području Cetinske županije. Među najstarijim poznatim članovima roda navodi se hrvatski ban Petar, za vladavine kralja Dmitra Zvonimira (1075. – 1089.), kojeg se u historiografiji poistovjećuje s posljednjim hrvatskim kraljem Petrom († 1097.).